
తెలంగాణ  రాష్ట్రంలో వచ్చే సంవత్సరం స్థానిక స్వపరిపాలనాసంస్థలకు ఎన్నికలు జరగనున్నాయి.  ఈ ఎన్నికలలో పోటీచేసే అభ్యర్థులు విధిగా పదవతరగతి వరకు చదివిన  వారై  వుండాలన్న నిబంధనను  ప్రవేశపెట్టాలి. చదవడం, రాయడం రానివారు సర్పంచ్, పంచాయతీ సభ్యులుగా ఎన్నికవడం వల్ల గ్రామాభివృద్ధికి దోహదం  జరగడం లేదు. రాష్ట్రంలోని సర్పంచ్లలో సంతకం చేయలేనివారు  చాలా మంది వున్నారు. వీరు నిరక్షరాస్యులైనందు వల్లే  సంబంధిత గ్రామాల పాలనాధికారాలను వాస్తవంగా స్థానిక  పెత్తందారులే చెలాయిస్తున్నారు. స్థానిక స్వపరిపాలనాసంస్థల  ఎన్నికలలో  పోటీచేసే వారకి పదవతరగతిని  కనీస విద్యార్హతగా  నిర్ణయిస్తే  ప్రపంచ వ్యవహారాలపై అవగాహన వున్న  విద్యావంతులే  ఎన్నికవడానికి   విశేష దోహదం జరుగుతుంది. రాష్ట్రంలో వచ్చే ఏడాది   జూలైలో జరగనున్న స్థానిక సంస్థల  ఎన్నికల్లో పోటీ చేసే అభ్యర్థులకు  పదవ తరగతి  విద్యార్హతను తప్పసనిసరిచేస్తూ ఎన్నికల నోటిఫికేషన్ విడుదలచేయాలని గ్రామాల పురోగతిని కాంక్షించేవారు కోరుకుంటున్నారు.– బండమీది కర్ణాకర్, వార్డు మెంబర్, నాగపురి, చేర్యాలమండలం, సిద్ధిపేట జిల్లా

telamgaana  rashtramlo vache samvatsaram sthaanika swaparipaalanaasamsthalaku ennikalu jaraganunnayi.  ee ennikalalo potichese abhyardhulu vidhigaa padavataragati varaku chadivina  vaarai  vundaalanna nibandhananu  pravesapettaali. chadavadam, rayadam raanivaaru sarpanch, panchaayatii sabhyulugaa ennikavadam valla graamaabhivruddhiki dohadam  jaragadam ledu. rashtramloni sarpanchlalo santakam cheyalenivaaru  chala mandi vunnaru. veeru niraksharaasyulainandu valle  sambandhita gramala paalanaadhikaaraalanu vaastavamgaa sthaanika  pettandaarule chelaayistunnaaru. sthaanika swaparipaalanaasamsthala  ennikalalo  potichese vaaraki padavataragatini  kaneesa vidyaarhatagaa  nirnayiste  prapancha vyavahaaraalapai avagaahana vunna  vidyaavantule  ennikavadaaniki   visesha dohadam jarugutundi. rashtramlo vache edaadi   juulailoo jaraganunna sthaanika samsthala  ennikallo poty chese abhyardhulaku  padava taragati  vidyaarhatanu tappasanisarichestuu ennikala notification vidudalacheyaalani gramala purogatini kankshinchevaru korukuntunnaru.– bandameedi karnakar, vaardu member, nagapuri, cheryalamandalam, siddhipeta jilla